CELEX: 52005PC0426
Language: mt
Date: 2005-09-13
Title: Proposta għal deċiżjoni tal-Kunsill Dwar l-iffirmar, f’isem il-Komunità Ewropea, tal-Konvenzjoni Nru 198 tal-Kunsill ta’ l-Ewropa dwar il-ħasil tal-flus, it-tiftix, il-qabda u l-konfiska ta’ profitti minn attività kriminali u l-iffinanzjar tat-terroriżmu

Avviż Legali Importanti

|

52005PC0426

Proposta għal deċiżjoni tal-Kunsill Dwar l-iffirmar, f’isem il-Komunità Ewropea, tal-Konvenzjoni Nru 198 tal-Kunsill ta’ l-Ewropa dwar il-ħasil tal-flus, it-tiftix, il-qabda u l-konfiska ta’ profitti minn attività kriminali u l-iffinanzjar tat-terroriżmu  /* KUMM/2005/0426 finali */  

	[pic] | KUMMISSJONI TAL-KOMUNITAJIET EWROPEJ |Brussel 13.09.2005KUMM(2005) 426 finaliProposta għalDEĊIŻJONI TAL-KUNSILLDwar l-iffirmar, f’isem il-Komunità Ewropea, tal-Konvenzjoni Nru 198 tal-Kunsill ta’ l-Ewropa dwar il-ħasil tal-flus, it-tiftix, il-qabda u l-konfiska ta’ profitti minn attività kriminali u l-iffinanzjar tat-terroriżmu(preżentata mill-Kummissjoni)MEMORANDUM TA’ SPJEGAZZJONI1. KUNTESTIl-Konvenzjoni Nru 141 tal-Kunsill ta’ l-Ewropa dwar il-ħasil tal-flus, it-tiftix, il-qabda u l-konfiska ta’ profitti li jiġu mill-kriminalità ġiet adottata mill-Kumitat tal-Ministri tal-Kunsill ta' l-Ewropa f'Settembru 1990 u nfetħet għall-firem fit-8 ta’ Novembru ta’ l-istess sena. Din daħlet fis-seħħ fl-ewwel ta’ Settembru 1993 u minn dak in-nhar l-Istati Membri kollha ta’ l-UE saru parti minnha. Din il-Konvenzjoni tara li tipprovdi numru ta’ regoli meħtieġa għall-investigazzjonijiet penali qabel id-dikjarazzjoni u l-eżekuzzjoni tad-deċiżjonijiet tal-konfiska, u tara li jitwaqqaf mekkaniżmu effettiv ta’ kooperazzjoni internazzjonali sabiex lid-delinkwenti jittiħdulhom l-istrumenti u l-profitti ta’ l-attivitajiet tagħhom.Madanakollu, mill-1990, l-għarfien dwar it-theddid tal-ħasil tal-flus u l-metodu ta’ kif tiġi indirizzatata din it-theddida żviluppaw ħafna, u dan wassal biex, mill-1998, kien hemm skambju ta’ opinjonijiet bejn il-partijiet dwar xi modifikazzjonijiet li jistgħu jsiru fil-Konvenzjoni.F’Novembru 2000, l-Uffiċju tal-Kumitat Ewropew dwar Problemi Kriminali (CDPC) tal-Kunsill ta’ l-Ewropa ddeċieda li jwaqqaf grupp ta’ riflessjoni dwar kemm ikun xieraq li jiġi mfassal protokoll miżjud mal-Konvenzjoni ta’ l-1990.Ir-rapport finali ta’ l-attività tal-grupp ta’ riflessjoni ġie ppreżentat lill-CDPC waqt il-laqgħa plenarja ta' Ġunju 2002. Il-konklużjoni tiegħu kienet li jeżistu argumenti b’saħħithom biex il-Konvenzjoni tiġi aġġornata b'mod sinifikanti, biex ikun fiha miżuri dwar l-identifikazzjoni, il-qabda u l-konfiska ta’ assi ta’ natura kriminali u dwar il-kooperazzjoni internazzjonali fil-qasam penali bejn l-aġenziji li jinfurzaw il-liġi.Waqt it-52 sessjoni tiegħu f’Ġunju 2003, il-CDPC ħatar kumitat ta’ esperti biex jaġġornaw u jwessgħu l-Konvenzjoni ta’ l-1990. Sussegwentement, il-mandat ġie estiż għall-abbozzar ta’ miżuri kontra l-iffinanzjar tat-terroriżmu konformi ma’ l-istandards internazzjonali fil-qasam kif ukoll ta’ miżuri preventivi. Dawn il-modifikazzjonijiet sinifikanti fl-aħħar wasslu għall-abbozzar ta’ Konvenzjoni ġdida minnflok ma ġie mfassal biss sempliċement protokoll.Minn Diċembru 2003 sa Frar 2005, il-kumitat ta’ esperti kellu seba’ sessjonijiet u ddiskuta dwar proġett għall-Konvenzjoni ġdida “dwar il-ħasil tal-flus, it-tiftix, il-qabda u l-konfiska ta’ profitti li jiġu mill-kriminalità, u l-iffinanzjar tat-terroriżmu”. Il-ftehim li ntlaħaq waqt is-sessjoni ta’ Diċembru 2004 kien sottomess għall-konsultazzjoni fl-Assemblea Parlamentari tal-Kunsill ta’ l-Ewropa fis-27 ta’ Jannar 2005 (opinjoni Nru 254/2005). Fl-aħħar laqgħa tal-kumitat ta’ esperti fi Frar 2005 ġew diskussi l-emendi parlamentari u ġie abbozzat proġett finali, li kien eżaminat mill-CDPC fis-7 ta’ Marzu 2005. Waqt id-925 laqgħa tat-3 ta’ Mejju 2005, il-Kumitat tal-Ministri adotta b’mod formali l-Konvenzjoni, li ħejjiet it-triq għall-approvazzjoni solenni tat-test waqt it-tielet summit tal-kapijiet ta’ l-Istat u tal-gvern, organizzat taħt il-patroċinju tal-Kunsill ta’ l-Ewropa f’Varsavja fis-16 u s-17 ta’ Mejju 2005. Ħdax-il Stat Membru tal-Kunsill ta’ l-Ewropa, li tmienja minnhom qegħdin fl-Unjoni Ewropea (l-Awstrija, il-Belġju, Ċipru, il-Lussemburgu, Malta, il-Polonja, il-Portugal, l-Isvezja), iffirmaw il-Konvenzjoni fl-okkażjoni ta’ dan is-Summit.Il-Konvenzjoni nfetħet għall-iffirmar fis-16 ta’ Mejju 2005. Din se tidħol fis-seħħ fl-ewwel jum tax-xahar ta' wara l-għeluq tal-perjodu ta’ tliet xhur wara d-data li sitt firmatarji, li mill-inqas erbgħa minnhom ikunu Stati Membri tal-Kunsill ta’ l-Ewropa, jesprimu l-qbil tagħhom li jkunu marbutin bil-Konvenzjoni.2. IL-KONKLUżJONI TAN-NEGOZJATIFil-25 ta’ Ġunju 2004, il-Kummissjoni adottat rakkomandazzjoni lill-Kunsill biex il-Kummissjoni tkun awtorizzata li tiftaħ negozjati fil-qasam tax-xogħlijiet tal-Kumitat ta’ esperti tal-Kunsill ta’ l-Ewropa [SEC(2004)822] dwar kwistjonijiet ta’ kompetenza komunitarja kif ukoll proposta dwar pożizzjoni komuni tal-Kunsill dwar dawn l-istess negozjati għall-kwistjonijiet relevanti tat-titlu VI tat-Trattat ta’ l-Unjoni Ewropea [COM(2004)444].Fid-19 ta’ Novembru 2004, il-Kunsill adotta deċiżjoni li tawtorizza lill-Kummissjoni li tinnegozja l-Artikoli ta’ l-abbozz tal-Konvenzjoni fi ħdan il-kompetenza komunitarja, fuq il-bażi ta’ l-Artikolu 300 tat-Trattat li jwaqqaf il-Komunità Ewropea u pożizzjoni komuni għall-bqija. Din l-awtorizzazzjoni kienet akkumpanjata minn direttivi ta’ negozjati.Dawn in-negozjati kienu kkaratterizzati minn kooperazzjoni mill-qrib bejn l-Istati Membri, il-Presidenzi tal-Kunsill ta’ l-Irlanda, ta’ l-Olanda, u tal-Lussemburgu u l-Kummissjoni, li seħħet permezz tal-laqgħat regolari u utli ta’ koordinazzjoni. It-termini ta’ żmien li kellhom jinżammu fil-fatt ġew rispettati u l-abbozz tal-Konvenzjoni kien ippreżentat waqt is-Summit ta’ Varsavja tal-kapijiet ta’ l-Istat u tal-Gvern f’Mejju 2005.Fi tmien in-negozjati, il-Kummsijoni tikkunsidra li l-għanijiet imressqa mill-Kunsill ġew milħuqa. Il-Konvenzjoni ġdida tagħti każ ta’ l-istrumenti internazzjonali oħrajn fil-qasam u partikolarment tar-rakkomandazzjonijiet tal-grupp ta' l-azzjonijiet finanzjarji dwar il-ħasil tal-flus (GAFI). B’dan il-metodu kien possibbli li l-Konvenzjoni titwessa’ speċifikament kontra l-iffinanzjar tat-terroriżmu, partikolarment b’referenza għad-definizzjoni dwar l-iffinanzjar tat-terroriżmu li tinsab fil-Konvenzjoni tan-Nazzjonijiet Uniti tad-9 ta' Diċembru 1999.Il-koerenza ġenerali ta’ l-istrument li għandu jitwaqqaf, mal-liġijiet eżistenti li jeżistu bħalissa fl-Unjoni Ewropea kienet ukoll żgurata. Dan jgħodd b’mod partikolari għar-Regolamenti dwar il-miżuri preventivi definiti fl-Artikolu 13 u dawk li jistabbilixxu l-ħolqien ta’ ċelluli finanzjarji (Artikoli 1(f) u 12) u l-metodi ta’ azzjoni tagħhom (definiti fl-Artikoli 14, 46 u 47). Miktubin b’dan il-mod, dawn id-dispożizzjonijiet huma għal kollox kompatibbli mad-Direttiva 91/308/KEE tal-Kunsill, ta’ l-10 ta’ Ġunju 1991, dwar il-prevenzjoni ta’ l-użu tas-sistema finanzjarja għall-għanijiet ta’ ħasil tal-flus[1], modifikata bid-Direttiva 2001/97/KE tal-Parlament Ewropew u tal-Kunsill u d-Deċiżjoni 2000/642/JHA tal-Kunsill[2] tas-17 ta' Ottubru 2000 dwar il-modalitajiet ta' kooperazzjoni bejn iċ-ċelloli ta' informazzjoni finanzjarja ta' l-Istati Membri għall-iskambju ta' l-informazzjoni[3]. Il-Konvenzjoni tieħu wkoll f’kunsiderazzjoni l-propożizzjonijiet imressqa mill-Kummissjoni, partikolarment l-abbozz tat-tielet Direttiva dwar il-prevenzjoni ta’ l-użu tas-sistema finanzjarja għall-għan tal-ħasil tal-flus (COM(2004)448) u l-proposta għal Regolament tal-Parlament Ewropew u tal-Kunsill dwar il-prevenzjoni tal-ħasil tal-flus permezz tal-kooperazzjoni doganali (COM(2002)328).Il-kooperazzjoni internazzjonali fil-qasam penali ssaħħet, speċjalment permezz tad-dispożizzjonijiet li ppermettew l-għoti ta’ informazzjoni relatata mad-detenturi ta’ kontijiet bankarji u mat-tranżazzjonijiet. Il-possibiltà li dawn id-dispożizzjonijiet jitwessgħu għall-istituzzjonijiet finanzjarji mhux bankarji ġiet ukoll stabbilita.Klawżola ta’ deroga ġiet stabbilita fl-Artikolu 52-4 tal-Konvenzjoni; din tippermetti lill-partijiet membri ta’ l-Unjoni Ewropea li japplikaw ir-regoli komunitarji u ta’ l-Unjoni korrispondenti minnflok ir-regoli stabbiliti fil-Konvenzjoni. Din id-dispożizzjoni tħares in-natura tal-leġiżlazzjoni komunitarja ta’ l-Unjoni li għanda bżonn tiżviluppa u ma tħallix li jkun hemm inkompatibbiltà fil-futur.Fl-aħħarnett, il-Komunità Ewropea hija eliġibbli li tiffirma l-Konvenzjoni; din tkun infurmata dwar il-firmatarji, ir-ratifiki, id-dikjarazzjonijiet u r-riżervi li jitħallew mill-Partijiet l-oħrajn kif ukoll dwar kull dokument ieħor b’rabta mal-Konvenzjoni. Fl-aħħar se ssir membru tal-Konferenza tal-Partijiet kif stabbilita fl-Artikolu 48, li għandu l-għan li jissorvelja l-implimentazzjoni tal-Konvenzjoni. Madanakollu, għall-kuntrarju ta’ kif kien stabbilit f’Konvenzjonijiet oħrjan tal-Kunsill ta’ l-Ewropa, il-Komunità m’għandiex dritt tiddeċiedi dwar l-emendi li jista' jkun hemm u l-aċċettazzjoni ta' partijiet kontraenti ġodda fil-Konvenzjoni, anki jekk din tkun suġġetta għall-obbligazzjonijiet kollha li jirriżultaw minnha. Għall-kuntrarju, id-dritt għat-teħid ta’ dawn id-deċiżjonijiet huwa meħud mill-Istati Membri tal-Kunsill ta’ l-Ewropa li jistgħu jkunu partijiet terzi tal-Konvenzjoni u għalhekk ma jwettqu l-ebda obbligu stabbilit minn din. Il-partiċipazzjoni tal-Komunità, lilhinn mill-fatt li tagħti kontribut biex jintlaħaq in-numru ta’ partijiet meħtieġa biex il-Konvenzjoni tidħol fis-seħħ, żgur li għandha importanza biex tħeġġeġ il-partijiet l-oħrajn biex jikkonkludu u jirratifikaw il-Konvenzjoni, waqt li l-bżonn tal-kooperazzjoni internazzjonali fil-qasam tal-ġlieda kontra l-ħasil tal-flus u l-iffinanzjar tat-terroriżmu qatt ma kienet daqshekk qawwija.B’konsegwenza ta’ dan, il-Proposta għall-Deċiżjoni tal-Kunsill ippreżentata mill-Kummissjoni fiha Artikolu wieħed. Dan l-Artikolu jistieden lill-Kunsill biex, f’isem il-Komunità Ewropea, jawtorizza l-iffirmar tal-Konvenzjoni tal-Kunsill ta’ l-Ewropa Nru 198 dwar il-ħasil tal-flus, it-tiftix, il-qabda u l-konfiska ta’ profitti li jiġu minn attività kriminali u l-iffinanzjar tat-terroriżmu.Proposta għalD EĊIŻJONI TAL-KUNSILLDwar l-iffirmar, f’isem il-Komunità Ewropea, tal-Konvenzjoni Nru 198 tal-Kunsill ta’ l-Ewropa dwar il-ħasil tal-flus, it-tiftix, il-qabda u l-konfiska ta’ profitti minn attività kriminali u l-iffinanzjar tat-terroriżmuIL-KUNSILL TA’ L-UNJONI EWROPEA,Wara li kkunsidra t-trattat li jistabbilixxi l-Komunità Ewropea u partikolarment l-Artikolu 47 (2), u l-Artikolu 95 tiegħu, b’rabta ma’ l-Artikolu 300(2) tiegħu,Wara li kkunsidra l-Proposta tal-Kummissjoni[4],Billi:(1) Il-Komunità Ewropea tqis li l-prevenzjoni tal-ħasil tal-flus u l-iffinanzjar tat-terroriżmu u l-ġlieda kontra dawn il-fenomeni bħala kwistjonijiet ta’ importanza fundamentali għas-saħħa tajba, l-integrità u l-istabbilità ta’ l-istituzzjonijiet ta’ kreditu, kif ukoll għall-fiduċja tas-sistema finanzjarja b’mod ġenerali, u għall-ħolqien ta’ żona ta’ libertà, sigurtà u ġustizzja;(2) Il-Membri tal-Kunsill ta’ l-Ewropa kif ukoll il-Komunità Ewropea innegozjaw strument ġdid li nħoloq mill-Konvenzjoni tal-Kunsill ta’ l-Ewropa Nru 141 ta’ l-1990 dwar il-ħasil tal-flus, it-tiftix, il-qabda u l-konfiska ta’ profitti minn attività kriminali biex jikkunsidraw l-iżvilupp tat-theddida u ta’ l-irfinar ta’ l-aħjar prassi internazzjonali;(3) Il-Kummissjoni, b’konformità ma’ l-ewwel sub-paragrafu ta’ l-Artikolu 300(1) tat-Trattat, mexxiet in-negozjati f’isem il-Komunità Ewropea;(4) In-negozjati ntemmew kif xieraq u l-Konvenzjoni l-ġdida Nru 198 dwar il-ħasil tal-flus, it-tiftix, il-qabda u l-konfiska ta’ profitti minn attività kriminali u l-iffinanzjar tat-terroriżmu infetħet għall-iffirmar mill-Istati kkonċernati u mill-Komuinità Ewropea fis-16 ta’ Mejju 2005 mas-Segretarju Ġenerali tal-Kunsill ta’ l-Ewropa;(5) Suġġett għall-konklużjoni possibbli tagħha f’data aktar ‘il quddiem, il-Komunità Ewropea għandha tiffirma din il-Konvenzjoni;IDDECIDA KIF GEJ:Artikolu 1Suġġett għall-konklużjoni possibbli f’data aktar tard, il-President tal-Kunsill għandu l-awtorità li jagħżel persuna awtorizzata li, f’isem il-Komunità Ewropea, tiffirma l-Konvenzjoni dwar il-ħasil tal-flus, it-tiftix, il-qabda u l-konfiska ta’ profitti minn attività kriminali u l-iffinanzjar tat-terroriżmu.Magħmula fi Brussell,Għall-KunsillIl-PresidentANNESS 1Dikjarazzjoni tal-Kummissjoni[għall-minuti tal-laqgħa tal-Kunsill dwar id-deċiżjoni ta’ l-iffirmar]Il-Kummissjoni tinnota li ċerti klawżoli ġenerali u istituzzjonali ta’ din il-Konvenzjoni – partikolarment il-voti għall-emendi u l-aċċettazzjoni ta’ partijiet kontraenti ġodda fl-Artikoli 54(1)-(3) u 50(1) – ma jħallux li l-Komunità teżerċita ruħha għal kollox il-kompetenzi esterni tagħha bl-istess mod ma’ partijiet oħrajn, anki jekk il-Komunità tkun suġġetta għall-obbligi stabbiliti fil-Konvenzjoni.Il-Kummissjoni tħares lejn din l-għażla bi tħassib kbir meta tikkunsidra r-rwol tagħha bħala l-Għassiesa tat-Trattati u tal-ġurisdizzjoni tal-Qorti tal-Ġustizzja.Għalhekk, il-klawżoli ġenerali u finali tal-Konvenzjoni ma jistgħux jiġu kkunsidrati bħala preċedent b’rabta ma’ Konvenzjonijiet oħrajn.Barraminhekk, il-Kummissjoni tisħaq dwar il-bżonn ta’ applikazzjoni koerenti tal-Konvenzjoni bl-40 rakkomandazzjoni tal-Grupp dwar Azzjoni Finanzjarja (FATF) aġġornati l-aħħar fl-2003 u l-acquis relevanti. Dan japplika partikolarment għar-Rakkomandazzjoni 36 (c) dwar l-għajnuna legali u l-estradizzjoni. Talba għal għajnuna legali reċiproka m’għandhiex tkun rifjutata fuq il-bażi biss li l-offiża tiġi kkunsidrata li tinkludi kwistjonijiet fiskali.[1] ĠU L 166 tat-28.6.1991, p.77.[2] ĠU L 344 tat-28.12.2001, p.76.[3] ĠU L 271 tal-24.1.2000, p.4.[4] ĠU C […] ta’ […] , p.